# Jurnalul Oficial C 204A/28 i

| | ISSN 1977-1029 |
| --- | --- |
| Jurnalul Oficial
  al Uniunii Europene | C 204A |
| | |
| Ediţia în limba română | Comunicări şi informări | Anul 6028 iunie 2017 |

ISSN 1977-1029

Jurnalul Oficial

al Uniunii Europene

C 204A

Ediţia în limba română

Comunicări şi informări

Anul 6028 iunie 2017

---

| Informarea nr. | Cuprins | Pagina |
| --- | --- | --- |
| | V   Anunţuri |
| | PROCEDURI ADMINISTRATIVE |
| | Comisia Europeană |
| 2017/C 204 A/01 | Oficiul European de Luptă Antifraudă (OLAF) — Publicarea unui post vacant pentru funcția de director general (gradul AD 15) — Bruxelles — Angajarea unui agent temporar — Articolul 2 litera (a) din Regimul aplicabil celorlalți agenți — COM/2017/10373 | 1 |

Informarea nr.

Cuprins

Pagina

V   Anunţuri

PROCEDURI ADMINISTRATIVE

Comisia Europeană

2017/C 204 A/01

Oficiul European de Luptă Antifraudă (OLAF) — Publicarea unui post vacant pentru funcția de director general (gradul AD 15) — Bruxelles — Angajarea unui agent temporar — Articolul 2 litera (a) din Regimul aplicabil celorlalți agenți — COM/2017/10373

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Comisia Europeană

| 28.6.2017 | RO | Jurnalul Oficial al Uniunii Europene | CA 204/1 |
| --- | --- | --- | --- |

28.6.2017

RO

Jurnalul Oficial al Uniunii Europene

CA 204/1

---

Oficiul European de Luptă Antifraudă (OLAF)

Publicarea unui post vacant pentru funcția de director general (gradul AD 15) — Bruxelles

Angajarea unui agent temporar — Articolul 2 litera (a) din Regimul aplicabil celorlalți agenți

COM/2017/10373

(2017/C 204 A/01)

Comisia Europeană dorește să recruteze o persoană pentru postul de director general al Oficiului European de Luptă Antifraudă (OLAF) ca agent temporar pentru o perioadă de șapte ani.

Cine suntem

Lupta împotriva fraudei și a altor activități ilegale care aduc atingere intereselor financiare ale Uniunii Europene reprezintă un element esențial pentru credibilitatea proiectului european.

În acest scop, OLAF, care este o direcție generală a Comisiei Europene, investighează acuzațiile de fraudă sau de alte activități ilegale care au consecințe financiare asupra bugetului european. În sens mai general, OLAF exercită competențele operaționale ale Comisiei în domeniul protejării intereselor financiare ale Uniunii Europene, oferă asistență statelor membre în combaterea fraudei și pregătește inițiativele legislative și de reglementare ale Comisiei în acest domeniu.

Directorul general al OLAF beneficiază de independență statutară în efectuarea investigațiilor. Competențele independente de investigare ale OLAF se extind asupra tuturor instituțiilor și organismelor UE, precum și asupra operatorilor economici care au o legătură cu bugetul Uniunii Europene atât în statele membre, cât și în țările terțe.

În afara acestor activități de investigare pentru care OLAF are independență deplină, oficiul contribuie, asemenea celorlalte direcții generale ale Comisiei, la formularea și la punerea în aplicare a politicilor din domeniul său de competență, sub conducerea politică a Comisiei.

Îndeplinirea funcției sale de investigare este monitorizată de un comitet de supraveghere, constituit din cinci persoane independente din afara Comisiei.

Cadrul juridic care stabilește obiectivele și sarcinile OLAF, precum și funcționarea oficiului se regăsește în Regulamentul (UE, Euratom) nr. 883/2013 al Parlamentului European și al Consiliului (1).

Ce oferim

Directorul general răspunde, în mod complet independent, de activitățile de investigare ale OLAF.

Directorul general raportează periodic Parlamentului European, Consiliului, Comisiei și Curții de Conturi cu privire la concluziile investigațiilor efectuate de către oficiu, la măsurile luate și la problemele constatate, respectând în același timp confidențialitatea acestor investigații, drepturile legitime ale persoanelor vizate și ale informatorilor și, după caz, dreptul național aplicabil procedurilor judiciare.

Directorul general stabilește în fiecare an, în cadrul planului anual de gestiune, prioritățile oficiului privind politica de investigare și le transmite Comitetului de supraveghere înainte de publicare.

Directorul general informează periodic Comitetul de supraveghere cu privire la activitățile oficiului, îndeplinirea funcției sale de investigare și măsurile luate în urma investigațiilor, pentru a permite Comitetului de supraveghere să își îndeplinească funcțiile și să evalueze performanțele din acest domeniu.

În plus, directorul general gestionează contribuția OLAF la elaborarea strategiei antifraudă a Comisiei, sub supravegherea comisarului responsabil cu protecția intereselor financiare ale Uniunii Europene; de asemenea, este responsabil cu asistența acordată de OLAF statelor membre organizând o cooperare strânsă și periodică între autoritățile lor competente, în vederea coordonării activităților menite să protejeze interesele financiare ale Uniunii Europene prin elaborarea și dezvoltarea unor metode de prevenire și de combatere a fraudei.

Directorul general gestionează OLAF în conformitate cu misiunea încredințată acestuia și cu programul de lucru operațional elaborat anual sub autoritatea sa.

Directorul general va răspunde de o direcție generală formată din patru direcții și aproximativ 500 de membri ai personalului. Directorul general va gestiona un buget de aproximativ 80 de milioane EUR și va pregăti și prezenta un proiect preliminar de buget independent în legătură cu care își va asuma rolul de ordonator de credite.

În conformitate cu articolul 17 alineatul (1) din Regulamentul (UE, Euratom) nr. 883/2013, mandatul directorului general al OLAF este de șapte ani și nu poate fi reînnoit.

Ce căutăm

Candidații ar trebui:

| — | să aibă o experiență profesională semnificativă și să poată dovedi că au avut reușite în domenii legate de activitățile OLAF; cunoștințele sau experiența dovedită în exercitarea unei înalte funcții judiciare sau de conducere în materie de investigare ar constitui un avantaj, iar experiența dobândită la nivel internațional va fi considerată un atu; |
| --- | --- |

—

să aibă o experiență profesională semnificativă și să poată dovedi că au avut reușite în domenii legate de activitățile OLAF; cunoștințele sau experiența dovedită în exercitarea unei înalte funcții judiciare sau de conducere în materie de investigare ar constitui un avantaj, iar experiența dobândită la nivel internațional va fi considerată un atu;

| — | să poată dovedi rezultate foarte bune în activități de conducere, gestionare și comunicare, la niveluri strategice și interne de conducere, care să implice gestionarea unor echipe de mari dimensiuni și a unor resurse financiare importante; |
| --- | --- |

—

să poată dovedi rezultate foarte bune în activități de conducere, gestionare și comunicare, la niveluri strategice și interne de conducere, care să implice gestionarea unor echipe de mari dimensiuni și a unor resurse financiare importante;

| — | să aibă un nivel excelent de cunoștințe cu privire la principalele aspecte de ordin juridic și practic care pot apărea în lupta antifraudă și în procedurile penale din acest domeniu; |
| --- | --- |

—

să aibă un nivel excelent de cunoștințe cu privire la principalele aspecte de ordin juridic și practic care pot apărea în lupta antifraudă și în procedurile penale din acest domeniu;

| — | să fie profesioniști desăvârșiți și personalități dinamice, cu un foarte bun discernământ și cu o capacitate ridicată de conceptualizare, capabili să dezvolte o viziune strategică clară în vederea îndeplinirii obiectivelor OLAF; |
| --- | --- |

—

să fie profesioniști desăvârșiți și personalități dinamice, cu un foarte bun discernământ și cu o capacitate ridicată de conceptualizare, capabili să dezvolte o viziune strategică clară în vederea îndeplinirii obiectivelor OLAF;

| — | să aibă excelente aptitudini interpersonale, de luare a deciziilor, de comunicare și de negociere și să fie în măsură să dezvolte relații profesionale bazate pe încredere cu părțile interesate; |
| --- | --- |

—

să aibă excelente aptitudini interpersonale, de luare a deciziilor, de comunicare și de negociere și să fie în măsură să dezvolte relații profesionale bazate pe încredere cu părțile interesate;

| — | să aibă capacitatea de a lucra într-un mediu multicultural complex și de a motiva și dezvolta echipe care să își atingă potențialul maxim; |
| --- | --- |

—

să aibă capacitatea de a lucra într-un mediu multicultural complex și de a motiva și dezvolta echipe care să își atingă potențialul maxim;

| — | să demonstreze înțelegerea principiilor independenței și protejării drepturilor fundamentale, necesare în desfășurarea funcției de investigare, precum și adeziunea la aceste principii; |
| --- | --- |

—

să demonstreze înțelegerea principiilor independenței și protejării drepturilor fundamentale, necesare în desfășurarea funcției de investigare, precum și adeziunea la aceste principii;

| — | să cunoască foarte bine cadrul instituțional și juridic al Uniunii. |
| --- | --- |

—

să cunoască foarte bine cadrul instituțional și juridic al Uniunii.

Candidații trebuie

| 1. | să fie cetățeni ai unuia dintre statele membre ale Uniunii Europene; |
| --- | --- |

1.

să fie cetățeni ai unuia dintre statele membre ale Uniunii Europene;

| 2. | să aibă:






  (i) | fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin patru ani, |
| --- | --- | --- |

2.

să aibă:

(i)

fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin patru ani,

| (ii) | fie un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, atunci când durata normală a studiilor universitare este de cel puțin trei ani; |
| --- | --- |

(ii)

fie un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, atunci când durata normală a studiilor universitare este de cel puțin trei ani;

| 3. | să aibă cel puțin 15 ani de experiență profesională postuniversitară dobândită după încheierea studiilor și orice experiență necesară menționată la punctul 2 de mai sus, de preferință într-un domeniu relevant pentru misiunea OLAF; cel puțin 5 ani din această experiență profesională trebuie să fi fost dobândiți într-o funcție de conducere la nivel înalt (2) și ar trebui să includă experiență directă într-un domeniu relevant pentru acest post; |
| --- | --- |

3.

să aibă cel puțin 15 ani de experiență profesională postuniversitară dobândită după încheierea studiilor și orice experiență necesară menționată la punctul 2 de mai sus, de preferință într-un domeniu relevant pentru misiunea OLAF; cel puțin 5 ani din această experiență profesională trebuie să fi fost dobândiți într-o funcție de conducere la nivel înalt (2) și ar trebui să includă experiență directă într-un domeniu relevant pentru acest post;

| 4. | să cunoască temeinic una dintre limbile oficiale ale instituțiilor Uniunii Europene și să cunoască la un nivel satisfăcător o altă limbă oficială a UE (3). Comitetele de selecție vor verifica în cadrul interviului (interviurilor) dacă cerința legată de cunoașterea satisfăcătoare a unei alte limbi oficiale a UE este îndeplinită de candidați. În acest scop, o parte a interviului s-ar putea desfășura în limba respectivă; |
| --- | --- |

4.

să cunoască temeinic una dintre limbile oficiale ale instituțiilor Uniunii Europene și să cunoască la un nivel satisfăcător o altă limbă oficială a UE (3). Comitetele de selecție vor verifica în cadrul interviului (interviurilor) dacă cerința legată de cunoașterea satisfăcătoare a unei alte limbi oficiale a UE este îndeplinită de candidați. În acest scop, o parte a interviului s-ar putea desfășura în limba respectivă;

| 5. | să își poată încheia mandatul complet de șapte ani înainte de a împlini vârsta standard de pensionare, care pentru agenții temporari ai Uniunii Europene corespunde sfârșitului lunii în cursul căreia persoana în cauză împlinește 66 de ani [a se vedea articolul 47 din Regimul aplicabil celorlalți agenți și articolul 52 litera (a) din Statutul funcționarilor (4)] și care, în mod excepțional, se poate prelungi până la vârsta de 70 de ani. |
| --- | --- |

5.

să își poată încheia mandatul complet de șapte ani înainte de a împlini vârsta standard de pensionare, care pentru agenții temporari ai Uniunii Europene corespunde sfârșitului lunii în cursul căreia persoana în cauză împlinește 66 de ani [a se vedea articolul 47 din Regimul aplicabil celorlalți agenți și articolul 52 litera (a) din Statutul funcționarilor (4)] și care, în mod excepțional, se poate prelungi până la vârsta de 70 de ani.

Independență și declarația de interese

Candidații trebuie să declare că se angajează să acționeze în mod independent, în interesul public, și să declare orice interes care ar putea fi considerat că le afectează independența.

Selecția și condițiile de încadrare în muncă

Directorul general va fi angajat de Comisia Europeană ca agent temporar în urma unei proceduri de selecție desfășurate astfel cum se descrie în Documentul sinoptic privind politica referitoare la înalții funcționari – Compilation Document on Senior Officials Policy
   (5), după avizul favorabil dat de Comitetul de supraveghere al OLAF procedurii de selecție aplicate de Comisia Europeană și în urma consultărilor cu Parlamentul European și cu Consiliul.

Pe parcursul procesului de selecție, candidații care au fost invitați la un interviu cu Comitetul consultativ privind numirile al Comisiei Europene vor trebui ca, înaintea acestui interviu, să participe, pe durata unei zile, la testele din cadrul etapei „centru de evaluare”, sub supravegherea unor consultanți de recrutare externi.

Din motive funcționale și pentru a finaliza procedura de selecție cât mai rapid posibil, atât în interesul candidaților, cât și al instituției, Comisia Europeană desfășoară procedura de selecție numai în engleză și/sau franceză. Se va asigura că vorbitorii nativi ai acestor două limbi nu vor beneficia de niciun avantaj necuvenit.

În urma procedurii de selecție, Comitetului de supraveghere al OLAF i se solicită să își exprime opinia cu privire la procedura de selecție aplicată. După emiterea unui aviz favorabil, Comisia întocmește o listă de nume de candidați care au calificările necesare pentru a exercita funcția de director general al OLAF. Această listă este transmisă Parlamentului European și Consiliului spre consultare. Candidaților li se poate cere să se prezinte în fața comisiei (comisiilor) competentă (competente) din Parlamentul European și/sau în fața Consiliului și să răspundă la întrebările care li se pot adresa cu această ocazie.

Candidatul selecționat va fi angajat de Comisia Europeană ca agent temporar în temeiul articolului 2 litera (a) din Regimul aplicabil celorlalți agenți (6). Salariul și condițiile de încadrare în muncă sunt cele prevăzute pentru un agent temporar cu gradul AD 15 care ocupă o funcție ce corespunde postului de bază de director general.

Candidații trebuie să aibă în vedere condiția menționată în Regimul aplicabil celorlalți agenți conform căreia toți noii angajați trebuie să încheie cu succes o perioadă de probă de nouă luni.

Numirea în funcție va avea loc la Bruxelles. Este de așteptat ca funcția să poată fi preluată de candidatul selecționat în luna februarie 2018.

Egalitatea de șanse

Comisia Europeană aplică o politică a egalității de șanse. Având în vedere slaba reprezentare a femeilor în funcții de conducere, Comisia Europeană încurajează în mod deosebit candidaturile din partea femeilor.

Procedura de depunere a candidaturii

Este posibil ca acest post să fie publicat în același timp cu alte posturi vacante pentru înalți funcționari. Dacă doriți să candidați pentru mai multe posturi trebuie să depuneți un dosar separat pentru fiecare post. Vă rugăm să procedați cu atenție când vă depuneți candidatura și să alegeți postul vacant corect. Nu este posibil să solicitați transferarea candidaturii de la un post vacant la altul.

Înainte de depunerea candidaturii, verificați cu atenție dacă îndepliniți toate criteriile de eligibilitate (de la secțiunea „Candidații trebuie”), în special cele privind tipurile de diplome și experiența profesională cerute, precum și privind competențele dumneavoastră lingvistice. Neîndeplinirea oricăreia dintre cerințele de eligibilitate duce la excluderea automată din cadrul procedurii de selecție.

Dacă doriți să vă depuneți candidatura, trebuie să vă înscrieți prin internet, accesând siteul:

https://ec.europa.eu/dgs/human-resources/seniormanagementvacancies/

și să urmați instrucțiunile menționate la această adresă cu privire la diferitele etape ale procedurii.

Trebuie să aveți o adresă de e-mail valabilă, care va servi pentru confirmarea înscrierii dumneavoastră și ne va permite să vă contactăm în cursul diferitelor etape ale procedurii de selecție. Prin urmare, vă rugăm să informați Comisia Europeană cu privire la orice modificare a adresei dumneavoastră de e-mail.

Pentru a vă finaliza candidatura, trebuie să încărcați un CV în format PDF și să completați online o scrisoare de intenție (de maximum 8 000 de caractere).

După finalizarea înscrierii online, veți primi un mesaj electronic care va confirma înregistrarea candidaturii dumneavoastră. Mesajul electronic conține, de asemenea, un număr de înregistrare care este numărul de referință personal pentru toate aspectele legate de candidatura dumneavoastră. În momentul atribuirii acestui număr, procesul de înscriere este finalizat, confirmându-se astfel faptul că informațiile introduse de dumneavoastră au fost înregistrate.

În cazul în care nu primiți un mesaj de confirmare, candidatura dumneavoastră nu a fost înregistrată!

Vă atragem atenția asupra faptului că nu este posibil să urmăriți online evoluția candidaturii dumneavoastră. Veți fi contactat direct de Comisia Europeană cu privire la stadiul candidaturii dumneavoastră.

Dacă aveți un handicap care vă împiedică să vă înscrieți online, vă puteți depune dosarul de candidatură (CV și scrisoare de intenție) pe suport de hârtie, prin scrisoare recomandată, la următoarea adresă: Commission européenne, Direction générale des ressources humaines et de la sécurité, Unité pour les hauts fonctionnaires et CCA, SC11 8/55, 1049 Bruxelles/Brussel, Belgique/België, indicând în mod clar referința: Post vacant pentru funcția de director general al OLAF (COM/2017/10373), scrisoarea recomandată având data poștei anterioară sau cel mult echivalentă cu data-limită de înscriere. Orice corespondență ulterioară între dumneavoastră și Comisie se va purta prin intermediul poștei. În acest caz, trebuie să includeți în dosarul de candidatură un certificat emis de un organism competent, care să ateste handicapul dumneavoastră. De asemenea, ar trebui să specificați pe o foaie de hârtie separată orice măsură specială pe care o considerați necesară pentru a vă facilita participarea la procedura de selecție.

În cazul în care aveți nevoie de mai multe informații și/sau întâmpinați probleme tehnice, vă rugăm să trimiteți un e-mail la următoarea adresă: HR-SM-vacancies@ec.europa.eu

Data-limită

Data-limită pentru înscriere este 27 iulie 2017. Înscrierea nu va mai fi posibilă după ora 12.00 (după-amiaza), ora Bruxelles-ului.

Este responsabilitatea dumneavoastră să finalizați înscrierea online în timp util. Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul internet intens sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. Odată expirat termenul-limită pentru efectuarea înscrierii, nu vă veți mai putea înscrie. Nu se acceptă înscrierile tardive.

Informații importante pentru candidați

Se atrage atenția candidaților că deliberările comitetelor de selecție sunt confidențiale. Li se interzice candidaților sau oricărei alte persoane care acționează în numele lor să stabilească contacte directe sau indirecte cu membrii acestor comitete. Orice cerere de informații trebuie trimisă la adresa HR-SM-vacancies@ec.europa.eu

Protecția datelor cu caracter personal

Comisia Europeană garantează prelucrarea datelor cu caracter personal ale candidaților în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (7).

---

(1)  Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).

(2)  În CV-urile lor, candidații ar trebui să indice cel puțin pentru perioada de 5 ani în cursul căreia a fost dobândită experiența într-o funcție de conducere la nivel înalt: (1) denumirea și natura funcțiilor de conducere deținute, (2) numărul de angajați aflați în subordine în perioada în care au deținut funcțiile respective, (3) dimensiunea bugetelor gestionate și (4) numărul nivelurilor ierarhice superioare și inferioare, precum și numărul de posturi existente la același nivel ierarhic cu cel al candidatului.

(3)  http://ec.europa.eu/education/official-languages-eu-0_ro

(4)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:RO:PDF

(5)  http://ec.europa.eu/civil_service/docs/official_policy_ro.pdf

(6)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:RO:PDF

(7)  JO L 8, 12.1.2001, p. 1.

---